Nýverið tók Lífsverk , lífeyrissjóður , ákvörðun um að fjárfesta í nýsköpunarfyrirtækinu geoSilica . Hefur sjóðurinn lagt félaginu til 50 milljónir króna í formi nýs hlutafjár og eignast við það 6,7% hlut í því . Lífsverk er fyrsti lífeyrissjóðurinn sem fjárfestir í félaginu . Jón L. Árnason , framkvæmdastjóri Lífsverks , segir að í kjölfar kynningar forsvarsmanna fyrirtækisins fyrir stjórn sjóðsins hefði verið ákveðið að skoða þennan fjárfestingarkost betur og niðurstaðan orðið sú að taka þátt . „ Þetta er mjög spennandi nýsköpunarfyrirtæki sem hefur skýra framtíðarsýn og öfluga stjórnendur . Við teljum að þetta sé góð langtímafjárfesting fyrir sjóðinn , “ segir Jón en fjárfestingin í félaginu er innan við 0,1% af eignasafni sjóðsins . Sjá fréttina í heild sinni í ViðskiptaMogganum í dag .